wickkiey/tamil-wikipedia-markdown huggingface dataset:
# சந்திரலேகா (தொலைக்காட்சித் தொடர்)



**சந்திரலேகா** என்பது சன் தொலைக்காட்சியில் 6 அக்டோபர் 2014 முதல் திங்கள் முதல் சனிக்கிழமை வரை பிற்பகல் 2 மணிக்கு ஒளிபரப்பாகும் தொலைக்காட்சி நாடகத் தொடர் ஆகும். இந்த தொடரில் ஸ்வேதா பாண்டேகர், நாகஸ்ரீ, முன்னா மற்றும் அருண் குமார் ராஜன் ஆகியோர் முதன்மை கதாபாத்திரத்தில் நடிக்க, சரிகம என்ற நிறுவனம் தயாரித்துள்ளது. இது சன் தொலைக்காட்சி மற்றும் தமிழ்த் தொலைக்காட்சி வரலாற்றில் முதல் முறையாக 2000 அத்தியாயங்களுக்கு மேலாக ஒளிபரப்பாகும் தொடர் ஆகும்.  

## நடிகர்கள்
### முதன்மை கதாபாத்திரம்
- சுவேதா - சந்திரா / நிலா
  - சந்திரா - அழகப்பன் மற்றும் மீனாவின் வளர்ப்பு மகள், அசோக் குமார் மற்றும் வசுந்தரா தேவியின் உண்மையான மகள். சஞ்சயின் மனைவி.
  - நிலா -
- நாகஸ்ரீ - லேகா சபரிநாதன்
  - அசோக் குமார் மற்றும் வசுந்தரா தேவியின் வளர்ப்பு மகள், அழகப்பன் மற்றும் மீனாவின் உண்மையான மகள். சபரியின் மனைவி
- ஜெய் தனுஷ் (2018-2020) → முன்னா (2020-2021) → ஜெய் தனுஷ் (2021-) - சஞ்சய்
- அருண் குமார் ராஜன் - சபரிநாதன்
- சந்தியா (2020) - பவானி/பிருந்தா

### சந்திரா மற்றும் லேகா குடும்பத்தினர்
- மீனாகுமாரி - மீனா அழகப்பன்
- ரிஷி - அழகப்பன்
- சாக்ஷி சிவா - அசோக் குமார்
- புவனேசுவரி (1-680) → நிகரிகா (694-1653) → டாக்டர் ஷர்மிளா (1237-) - வசுந்தரா தேவி அசோக்குமார்

### துணை கதாபாத்திரம்
- ராணி - சந்திரகாந்தா
- பிரேமி வெங்கட் ( 1-1234) → சாந்தி ஆனந்தராஜ் (1237-) - ராதா பரந்தாமன்
- ரமேஷ் - பரந்தாமன்
- சாந்தி வில்லியம்ஸ் - மீனாட்சி
- வனிதா ஹரிஹரன் - தேவி
- சுமங்கலி - தங்கம்
- விஜய் கிருஷ்ணராஜ் → சாய் கோபி - மாணிக்கம்
- சர்வன் ராஜேஷ் - சித்தார்த்
- கிருத்திகா லட்டு → பிரீத்தி குமார் → கிருத்திகா லட்டு - ஜீவா சித்தார்த்
- சித்திராலக்ஷ்மணன்
- நளினி - அறிவழகி
- கண்ணன் - சுந்தரன்
- சுஜிதா - ரேணுகா
- தரணி - பைரவி
- சுனில் குமார் - விநோதன்
- சாய்ராம் - வரதசாரி
- சரவணன் ராஜேஷ் - சித்தார்த்

## ஒளிபரப்பு நேரம்
இந்த தொடர் கொரோனாவைரசு காரணத்தால் ஏப்ரல் 3, 2020 முதல் தற்காலிகமாக நிறுத்தப்பட்டு ஜூலை 27, 2020 முதல் மீண்டும் அதே நேரத்தில் புதிய பொலிவுடன் ஒளிபரப்பாகிறது.  

| 15 சூலை 2019 - 3 ஏப்ரல் 2020 | <> திங்கள் - சனி </> | 14:00 | 1-1650 |  |
| --- | --- | --- | --- | --- |
| 27 ஜூலை 2020 - ஒளிபரப்பில் | <> திங்கள் - சனி </> | 14:00 | 1651-தற்போது | } |

## மதிப்பீடுகள்
கீழேயுள்ள அட்டவணையில் <span>**நீல எண்கள்**</span> மிகக் குறைந்த மதிப்பீடுகளையும் <span>**சிவப்பு எண்கள்**</span> மிக உயர்ந்த மதிப்பீடுகளைக் குறிக்கும்.  


## சர்வதேச ஒளிபரப்பு
- இந்த தொடரை சன் தொலைக்காட்சி மற்றும் சன் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் அத்தியாயங்கள் சரிகம் என்ற யூடியூப் இணையம் அலைவரிசை மற்றும் சன் நெக்ட்ஸ், எம்எக்ஸ் பிளேயர் போன்ற இணைய மூலமாகவும் பார்க்க முடியும்.
- இந்த தொடர் அக்டோபர் 8, 2018 ஆம் ஆண்டு முதல் திங்கள் முதல் சனிக்கிழமை வரை இரவு 7 மணிக்கு சன் லைப் தொலைக்காட்சியில் ஒளிபரப்பானது.
- இலங்கை நாட்டில் வசந்தம் தொலைக்காட்சியில் திங்கள் முதல் வெள்ளி வரை இரவு 9:30 மணிக்கு ஒளிபரப்பாகிறது.
# ஆர்த்தோ-தொலுயிக் அமிலம்



**ஆர்த்தோ-தொலுயிக் அமிலம்** (*o -Toluic acid*) என்பது (CH<sub>3</sub>)C<sub>6</sub>H<sub>4</sub>(COOH) என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அரோமாட்டிக் கார்பாக்சிலிக் அமிலம் என்று இச்சேர்மம் வகைப்படுத்தப்படுகிறது. பாரா, மெட்டா - தொலுயிக் அமிலங்களின் மாற்றியன் ஆர்த்தோ-தொலுயிக் அமிலமாகும். 2-மெத்தில்பென்சாயிக் அமிலம் என்ற பெயராலும் இச்சேர்ம்ம் அழைக்கப்படுகிறது.  
ஆர்த்தோ-தொலுயிக் அமிலத்தை தூய்மையாக்கி மறுபடிகமாக்கும்போது ஊசிவடிவப் படிகங்களாக மாறுகிறது. 1904 ஆம் ஆண்டு வேதியியலுக்கான நோபல் பரிசை வென்றவரான சர் வில்லியம் இராம்சே முதன்முதலில் ஆர்த்தோ-தொலுயிக் அமிலத்தைக் கண்டுபிடித்தார்.  

ஆர்த்தோ-சைலீனுடன் நைட்ரிக் அமிலத்தைச் சேர்த்து ஆக்சிசனேற்றம் செய்வதால் ஆர்த்தோ-தொலுயிக் அமிலம் உருவாகிறது .
# சிட்டி ஹால், லண்டன்


**சிட்டி ஹால்** (*City Hall*) என்பது லண்டன் பெருநகர அமைப்பு, லண்டன் மேயர் அலுவலகம், லண்டன் சட்டமன்ற அரங்கு ஆகியவை அமைந்த கட்டிடம் ஆகும். இது கோபுரப் பாலம் அருகே தேம்சு ஆற்றின் தென்பகுதியில், சவுத்வெர்க்கில் அமைந்துள்ளது. கட்டிடக்கலை நிபுணரான நார்மன் ஃபாஸ்டரால் வடிவமைக்கப்பட்ட இக் கட்டிடமானது லண்டன் பெருநகர அமைப்பு உருவாக்கப்பட்ட இரண்டு ஆண்டுகளுக்குப் பிறகு 2001 சூலையில் திறக்கப்பட்டது.  

## பின்னணி
லண்டன் பெருநகர அமைப்பு அதன் முதல் இரண்டு ஆண்டுகள், வெஸ்ட்மின்ஸ்டரில் ரோம்னே ஹவுஸ், மார்ஷம் தெருவில் இயங்கியது. லண்டன் சட்டமன்றக் கூட்டங்கள் மார்மன் தெருவில் உள்ள ஈமானுவேல் சென்டரில் நடந்தன.  

சிட்டி ஹால் £43 மில்லியன் செலவில் கட்டப்பட்டது. இந்தக் கட்டிடமானது லண்டன் பெருநகர அமைப்புக்கு சொந்தமானது அல்ல என்றாலும், அதற்கு 25 ஆண்டு வாடகை குத்தகைக்கு விடப்பட்டுள்ளது.   2011 சூனில், இலண்டன் மேயர் போரிஸ் ஜான்சன், இக்கட்டிடமானது 2012 இலண்டன் ஒலிம்பிக் காலத்தில் லண்டன் ஹவுஸ் என்று அழைக்கப்படும் என்று அறிவித்தார்.  

## வடிவமைப்பு

சிட்டி ஹால் கட்டிடமானது, 19,000 சதுர அடி பரப்பில் கட்டுப்பட்டுள்ளது. இந்தக் கட்டிடத்தில் மொத்தம் 2,100 டன் இரும்பு பயன்படுத்தப்பட்டுள்ளது. பந்து போன்ற வடிவத்தில் காட்சியளிக்கும் இந்தக் கட்டிடம் இரவில் மின் விளக்குகளின் வெளிச்சத்தில் தன்னுடைய பிரம்மாண்ட வடிவமைப்பை காட்டுவதாக உள்ளது. இதன் வெளிபுற கட்டுமானத்துக்கு மூன்றடுக்குக் கண்ணாடி பயன்படுத்தப்பட்டுள்ளது.  

இந்தக் கட்டிடம், சுற்றுச்சூழலுக்குக் கேடு விளைவிக்காத வகையில் வடிவமைக்கப்பட்டுள்ளது. இந்தக் கட்டடத்தில் சூரிய மின் தகடுகள் பொருத்தப்பட்டுள்ளதால், லண்டன் நகரில் உள்ள மற்ற கட்டிடங்களுடன் ஒப்பிடும்போது இந்தக் கட்டிடத்திலிருந்து வெளியேறும் கார்பன் டைஆக்சைடின் அளவு மிகவும் குறைவு. இதில் பொருத்தப்பட்டுள்ள சூரியத் தகடுகளில் இருந்து பெறப்படும் மின்சாரமானது சிட்டி ஹால் முழுவதும் உள்ள மின்சாரத் தேவைக்குப் பயன்படுத்தப்படுகிறது. மேலும் மின்சிக்கனத்தைக் கருத்தில் கொண்டு இந்தக் கட்டிடத்தில் குளிர்பதனப் பெட்டி, குளிர்சாதனப் பெட்டி இரண்டுமே பயன்படுத்துவது தவிர்க்கப்பட்டுள்ளது.
# பாரா-தொலுயிக் அமிலம்



**பாரா-தொலுயிக் அமிலம்** (*p -Toluic acid*) என்பது (CH<sub>3</sub>)C<sub>6</sub>H<sub>4</sub>(COOH) என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அரோமாட்டிக் கார்பாக்சிலிக் அமிலம் என்று இச்சேர்மம் வகைப்படுத்தப்படுகிறது. ஆர்த்தோ, மெட்டா - தொலுயிக் அமிலங்களின் மாற்றியன் பாரா-தொலுயிக் அமிலமாகும். 4-மெத்தில்பென்சாயிக் அமிலம் என்ற பெயராலும் இச்சேர்ம்ம் அழைக்கப்படுகிறது. வெண்மை நிறத்திண்மமாக்க் காணப்படும் இச்சேர்மம் தண்ணீரில் மிகக் குறைவாகவும் அசிட்டோனில் நன்றாகவும் கரைகிறது. பாரா-சைமீனை நைட்ரிக் அமிலத்துடன் சேர்த்து ஆக்சிசனேற்ற வினைக்கு உட்படுத்துவதால் பாரா-தொலுயிக் அமிலம் உருவாகிறது  

## டெரிப்தாலிக் அமில உருவாக்கம்

பாரா-சைலினை டெரிப்தாலிக் அமிலமாக மாற்றும் செயல்முறையில் பாரா-தொலுயிக் அமிலம் ஓர் இடைநிலை விளைபொருளாகத் தோன்றுகிறது. சந்தையில் அதிக அளவுக்கு தேவைப்படும் பல்லெத்திலீன் டெரிப்தாலேட்டை பெருமளவில் தயாரிக்க டெரிப்தாலிக் அமிலம் பயன்படுகிறது. பாரா சைலீனை ஆக்சிசனேற்றம் செய்தும், 4-கார்பாக்சிபென்சால்டிகைடை ஐதரசனாற்பகுப்பு வினைக்கு உட்படுத்தியும் இதைத் தயாரிக்கலாம். தொடர்புடைய மற்றொரு செயல்முறையில் பாரா தொலுயிக் அமிலத்தை மெத்தில் பாரா-தொலுவேட்டாக மாற்றலாம். மேலும் இத்தொலுவேட்டை ஆக்சிசனேற்றம் செய்து டெரிப்தாலேட்டு தயாரிக்கலாம்.
# பென்சிலிடின் சேர்மங்கள்



**பென்சிலிடின் சேர்மங்கள்** (*Benzylidene compounds*) என்பவற்றை முறையாகச் சொல்வதென்றால், சில சேர்மங்கள் கார்பீனிலிருந்து தயாரிக்கப்பட்டாலும் இவற்றை பென்சிலிடின் வழிப்பெறுதிகள் என்று கூறலாம். PhCH(OR)2 என்ற வடிவத்தில் செயற்கையாகத் தயாரிக்கப்படும் கரிமச் சேர்மங்களில் பென்சிலிடின் அசிட்டால் ஒரு பாதுகாப்புக்குழுவாக்க் கருதப்படுகிறது. உதாரணமாக 4,6-ஆர்த்தோ-பென்சிலிடின்- குளுக்கோபைரனோசு என்பது ஒரு குளுக்கோசு வழிப்பெறுதியாகும். PhCHX2 மற்றும் PhCH= பதிலிகள் (Ph = C6H5) வகையான சேர்மங்களுக்கு பென்சிலிடின் என்ற சொல் ஒரு தொன்மையான சொல்லாகும். உதாரணமாக (PhCH=CH)2CO என்ற சேர்மம் டைபென்சிலிடின் அசிட்டோன் என்ற பெயராலும், பென்சால் எனப்படும் PhCHCl2 என்ற சேர்மம் பென்சிலிடின் குளோரைடு என்ற பெயராலும் அழைக்கப்படுகின்றன.  

C6H5CH என்பது பென்சிலிடின் மூலக்கூறு ஆகும். இது கார்பீனின் (சி.ஏ.எசு RN 3101-08-4) மும்மை ஆகும்.பீனைல் ஈரசோமெத்தேனை கதிர்வீச்சுக்கு உட்படுத்தி இதைத் தயாரிக்கிறார்கள்.
# காந்தி நிகேதன் ஆசிரமம்


**காந்தி நிகேதன் ஆசிரமம்**, 1940ல் காந்திய சிந்தனைகளை பரப்புவதற்கு, என். எம். ஆர். சுப்பராமன் மற்றும் அ. வைத்தியநாத ஐயர் ஆகியோர்களின் வழிகாட்டுதலின் படி, கோ. வேங்கடாசலபதி என்பவரால், மதுரை மாவட்டம், திருமங்கலம் வட்டம், தே. கல்லுப்பட்டி ஊராட்சி ஒன்றியம், தே. கல்லுப்பட்டி பேரூராட்சியில் 40 ஏக்கர் நிலப்பரப்பில் நிறுவப்பட்டது. 1956ல் காந்தியவாதி ஜே. சி. குமரப்பா, காந்தி நிகேதன் ஆசிரமத்தை பதிவு செய்யப்பட்ட சங்கமாக நிறுவினர்.  

## நோக்கங்கள்
கிராமியப் பொருளாதரம், சுதேசி இயக்கம், கிராம தன்னாட்சி, சர்வோதயம், மது விலக்கு, தீண்டாமை ஒழிப்பு, அடிப்படைக் கல்வி வழங்குதல், தொழிற்கல்வி பயிற்றுவித்தல் போன்ற காந்தியச் சிந்தனைகளை கிராம மக்களிடையே பரப்புவதே இந்நிறுவனத்தின் நோக்கமாகும்.  

## அலகுகள்
காந்தி நிகேதன் ஆசிரமத்தின் கீழ் கல்வி நிலையங்கள், வேளாண்மைப் பயிற்சி மற்றும் கிராமத் தொழில்கள் பயிற்சி என மூன்று பிரிவுகளில் கிளை நிறுவனங்கள் செயல்படுகிறது.  

### அரசு நிதியுதவி கல்வி நிலையங்கள்
காந்தி நிகேதன் ஆசிரமம், அரசு நிதியுதவியுடன் இரு பாலர் பயிலும் இரண்டு கல்வி நிலையங்களை நடத்துகிறது.  
- காந்தி நிகேதன் கோ. வெங்கடாசலபதி மேனிலைப் பள்ளி
- காந்தி நிகேதன் கோ. வெங்கடாசலபதி ஆரம்பப் பள்ளி

### ஜெ. சி. குமரப்பா கிராமியத் தொழில் வளர்ச்சி நிறுவனம்
கிராமப்புற இளைஞர்களுக்கு கதர் துணிகள் மற்றும் ஆடைகள், காலணி மற்றும் தோல் பொருட்கள் தயாரிப்பு, இரும்பு மற்றும் மர தளவாடப் பொருட்கள், தையல், எம்பிராய்டரி, மின் மற்றும் மின்னனு சாதனங்கள் பழுது நீக்குதல், ஊதுபத்தி, சோப்பு மற்றும் சுகாதாரப் பொருட்களை உற்பத்தி செய்ய குறுகிய கால பயிற்சி வகுப்புகள் நடத்தி சான்றிதழ்கள் வழங்குகிறது.  

### வேளாண் பயிற்சி நிலையம்
25 ஏக்கர் விளைநிலத்தில் கிராமப்புற இளைஞர்களுக்கு மேம்பட்ட வேளாண்மைப் பயிற்சி வழங்குகிறது.  

## ஜே. சி. குமரப்பா நினைவுச் சின்னங்கள்
இந்த ஆசிரம வளாகத்தில் ஜே. சி. குமரப்பாவின் இறுதி சாம்பல் அடங்கிய கல்லறையும், அவர் பயன்படுத்திய குடில் ஒன்றும் உள்ளது. குடிலில் அவர் பயன்படுத்திய மரத்தாலான எழுது மேசை, தகரத்தாலான கழிப்பறை கூண்டு போன்றவை உள்ளன.  

## இதனையும் காண்க
- கோ. வேங்கடாசலபதி
- ஜே. சி. குமரப்பா
- என். எம். ஆர். சுப்பராமன்
- அ. வைத்தியநாத ஐயர்
# 2-குளோரோபென்சால்டிகைடு



**2-குளோரோபென்சால்டிகைடு** (*2-Chlorobenzaldehyde*) என்பது பென்சால்டிகைடை குளோரினேற்றம் செய்து பெறப்படும் ஒரு வழிப்பெறுதியாகும். இதை C<sub>7</sub>H<sub>5</sub>ClO என்ற மூலக்கூற்று வாய்ப்பாட்டால் குறிக்கலாம். ஆர்த்தோ-குளோரோபென்சால்டிகைடு என்ற பெயராலும் இச்சேர்மத்தை அழைக்கலாம். கண்ணீர் புகைக் குண்டுகளில் பயன்படும் சிஎசு வாயுவைத் தயாரித்தலில் இப்பென்சால்டிகைடு பயன்படுத்தப்படுகிறது. அறியப்பட்டுள்ள மூன்று மாற்றியங்களில் இதுவும் ஒன்றாகும். 3-குளோரோபென்சால்டிகைடு, 4-குளோரோபென்சால்டிகைடு ஆகியன மற்ற இரண்டு மாற்றியங்களாகும்.  

## தயாரிப்பு
2-குளோரோபென்சால் குளோரைடு சேர்மத்தை நீராற்பகுத்தல் வினைக்கு உட்படுத்தி 2-குளோரோபென்சால்டிகைடு சேர்மத்தை தயாரிக்கலாம்.:  

:ClC<sub>5</sub>H<sub>4</sub>CHCl<sub>2</sub> + H<sub>2</sub>O -> ClC<sub>5</sub>H<sub>4</sub>CHO + 2 HCl  

## பயன்
மலோனோநைட்ரைலுடன் 2-குளோரோபென்சால்டிகைடு வினைபுரிந்து சி.எசு.வாயு உருவாகிறது .
# கிஷ், சுமேரியா


கிஷ் நகரத்தின் சிதிலங்கள், ஈராக்]]  

**கிஷ்** (**Kish **) (சுமேரியம்: Kiš; transliteration: Kiš<sup>ki</sup>; cuneiform: ; அக்காதியம்: kiššatu) தற்கால ஈராக் நாட்டின் தெற்கு மெசொப்பொத்தேமியாவில் பண்டைய சுமேரியாவின் கிமு 3,100 காலத்திய நகரம் ஆகும். இந்நகரத்தில் தோன்றிய கிஷ் பண்பாடு லெவண்ட் பிரதேசத்தின் எப்லா இராச்சியம் மற்றும் மாரி இராச்சியங்களில் பரவியது. இப்பண்டைய நகரம் தற்போது தொல்லியல் களமாக, பாபிலோனின் கிழக்கில் 80 கிலோ மீட்டர் தொலைவிலும், பாக்தாத் நகரத்திலிருந்து தெற்கில் 80 கிலோ மீட்டர் தொலைவிலும் உள்ளது.  

## வரலாறு
வின் பண்டைய நகரங்கள்]]  

செம்தேத் நசிர் காலத்தில் நடு மெசொப்பத்தோமியாவில் செம்தேத் நசிர் (கிமு 3100) மற்றும் கிஷ் நகரம் செல்வச் செழிப்புடன் விளங்கியது.  

சுமேரிய மன்னர்களின் முதல் நகரமாக கிஷ் நகரம் விளங்கியது. துவக்க கால கிழக்கு செமித்திய மொழிகளின் தாயகமாக *கிஷ் நகரம்* விளங்கியது. கிஷ் இராச்சியத்தின் 21வது மன்னர் என்மெபரகேசி என்பவர், ஈலாம் இராச்சியத்தின் போர்க்கருவிகளை கைப்பற்றினார் என்பதை தொல்லியல் குறிப்புகள் மூலம் தெரியவருகிறது. கிஷ் நகரம் அழியும் வரை, பழைய பாபிலோனியப் பேரரசு, காசிட்டு மக்கள், புது அசிரியப் பேரரசு, புது பாபிலோனியப் பேரரசு மற்றும் செலூக்கியப் பேரரசு காலத்தில் செழித்திருந்தது.  

## தொல்லியல்
யூப்பிரடீஸ் ஆற்றின் கரையிலிருந்து மூன்று கிலோ மீட்டர் தொலைவில் அமைந்த கிஷ் நகரத் தொல்லியல் களம், ஏறத்தாழ ஒரு முட்டை வடிவத்தில் நாற்பது தொல்லியல் மேடுகளைக் கொண்டது. அவைகளில் புகழ்பெற்ற மேடுகள் பின்வருமாறு:  

- டெல் உகய்மிர் தொல்லியல் களம் - கிஷ் நகரத்தின் மையப் பகுதி என கருதப்படுகிறது. கிஷ் என்பதற்கு சிவப்பு எனப்பொருள். சிவப்பு நிற செங்கற்களாலான சிதிலமடைந்த கட்டிடங்கள் இங்குள்ளது.
- இங்கரா தொல்லியல் களம் -:கிஷ் நகரத்தின் கிழக்கே அமைந்தது. இங்கு கிஷ் நகர மக்கள் வழிபட்ட இனான்னாவின் கோயில் உள்ளது.
- எல்-பெண்டர் தொல்லியல் களம்: பார்த்தியப் பேரரசின் தொல்பொருட்கள் கொண்டுள்ளது.
- தொல்லியல் மேடு W - புது அசிரியப் பேரரசின் ஆப்பெழுத்தில் எழுத்தப்பட்ட சுட்ட களிமண் பலகைகள் கண்டெடுக்கப்பட்டது.

கிஷ் நகரத்தின் உகய்மிர் தொல்லியல் களத்தை 1912 மற்றும் 1914களில் பிரான்சு நாட்டு தொல்லியல் ஆய்வாளர் அகழ்வாய்வு செய்து, பழைய பாபிலோனிய இராச்சியத்தின் 1,400 தொல்பொருட்களை கண்டுபிடித்தார். அவைகளின் முக்கியமானவைகள் இஸ்தான்புல் மற்றும் லூவர் நகர அருங்காட்சியகங்களில் உள்ளது.  

பின்னர் 1923 முதல் 1933 முடிய கிஷ் நகர தொல்லியல் களங்களில் கண்டெடுத்த தொல்பொருட்கள் சிகாகோ மற்றும் ஆக்ஸ்போர்டு அருங்காட்சியகங்கள் வைக்கப்பட்டுள்ளது.  

1988, 2000 மற்றும் 2001ம் ஆண்டுகளில் இத்தொல்லியல் களத்தை சப்பானியர்கள் அகழ்வாய்வு செய்தனர்.  

## படக்காட்சியகம்

## இதனையும் காண்க
- பண்டைய அண்மை கிழக்கின் நகரங்கள்
- மெசொப்பொத்தேமியா
- செம்தேத் நசிர் காலம்
- மெசொப்பொத்தேமியாவின் புவியியல்

## அடிக்குறிப்புகள்
# கோபுரங்கள் சாய்வதில்லை (தொலைக்காட்சித் தொடர்)



**கோபுரங்கள் சாய்வதில்லை** என்பது ஜெயா தொலைக்காட்சியில் அக்டோபர் 15, 2018ஆம் ஆண்டு முதல் திங்கள் முதல் வெள்ளி வரை இரவு 7 மணிக்கு ஒளிபரப்பான குடும்பம் மற்றும் காதல் பின்னணியை கொண்ட மெகா தொடர் ஆகும். இந்த தொடரில் ஈஸ்வர், அனுஷ் ரெட்ட மற்றும் சியாம் முதன்மை கதாபாத்திரத்தில் நடித்துள்ளார்கள். இந்த தொடர் 12 சூலை 2019 அன்று 189 அத்தியாயங்களுடன் நிறைவு பெற்றது.  

## கதைசுருக்கம்
கணவனை இழந்த மகளுக்கு மறுதிருமணம் செய்து வைக்க நினைக்கும் ஒரு தந்தையின் கதை.  

## நடிகர்கள்
- அனுஷ் ரெட்டி - மீரா
- ஈஸ்வர் - சிவா
- சியாம்
- முரளி குமார் - பாஸ்கர்
- ... - கார்த்திக்
- ... - வர்ஷா
- உஷா
- ... - பிரியா
- ... - சந்துரு
# விக்கிப்பீடியா:நல்கைகள்

தமிழ் விக்கிப்பீடியா வளர்ச்சிக்காக விக்கிமீடியா அறக்கட்டளையிடம் இருந்து பெற்றுள்ள நல்கைகள் பின்வருமாறு:  

- 2011 தமிழ் ஊடகப் போட்டி நல்கை - 800 USD
- தமிழ்விக்கிப்பீடியா பத்தாண்டு கொண்டாட்டங்கள் நல்கை - 3,100 USD
- தமிழ் விக்கிப்பீடியா 15ஆம் கொண்டாட்டங்கள் தொடர்பான போட்டிகள் நல்கை - 1660 USD
- இலங்கை தொழிற்கலைகள் ஆவணப்படுத்தல் திட்ட நல்கை - 9,575 USD

வரைவு நிலையில் உள்ள விண்ணப்பங்கள்:  

- தமிழ் விக்கிப்பீடியா 16ஆம் ஆண்டு கொண்டாட்ட நல்கை விண்ணப்பம்

உதவி பெற இயலாமல் போன நல்கை விண்ணப்பங்கள்:  

- தமிழ் OCR
- Web Application to automate frequent tasks for Tamil Wikisource and Tamil Wiktionary
# பினைல்அசிட்டோன்

**பினைல்அசிட்டோன் **(Phenylacetone) C<sub>6</sub>H<sub>5</sub>CH<sub>2</sub>COCH<sub>3</sub> என்ற மூலக்கூற்று வாய்ப்பாட்டை உடைய கரிமச் சேர்மம் ஆகும். இது நிறமற்ற எண்ணெய் போன்ற திரவமாகும். கரிமக்கரைப்பான்களில் கரையக்கூடியதாகும். பொதுவாக **P2P **என்று அறியப்படக்கூடிய மீத்தாம்பிடமீன் மற்றும் ஆம்பிடமின் போன்றவற்றின் தயாரிப்பில் பயன்படுகிறது. தவறான மற்றும் திருட்டுத்தனமான வேதியியலில் இதன் பயன்பாடுகளின் காரணமாக, 1980 ஆம் ஆண்டில், அமெரிக்க ஐக்கிய நாடுகளில் இந்தப் பொருளானது கட்டுப்படுத்தப்பட்ட வேதிப்பொருட்களின் அட்டவணை II இல் சேர்க்கப்பட்டது மனிதர்களில், பினைல்அசிட்டோனானது ஒரு ஆம்பிடமின் மற்றும் மீத்தாம்பிடமின் ஆகியவற்றின் வளர்சிதை மாற்றக் காரணியாக உள்ளது. இந்நிகழ்வானது எஃப்எம்ஓ3 இடைப்பொருளாக வருகின்ற ஆக்சிசனேற்ற அமீன்நீக்க வினை வழிமுறையில் நிகழ்கிறது
# 3,4,5-டிரைமெத்தாக்சிபென்சால்டிகைடு


**3,4,5-டிரைமெத்தாக்சிபென்சால்டிகைடு** (*3,4,5-Trimethoxybenzaldehyde*) என்பது C<sub>10</sub>H<sub>12</sub>O<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இவ்வகையான சேர்மங்களுக்குள் இது முப்பதிலீடு செய்யப்பட்ட அரோமாட்டிக் ஆல்டிகைடு என்று வகைப்படுத்தப்படுகிறது.  

## பயன்கள்

சின்டிரையமைடு, ரோல்டமைடு, டிரைமெத்தோகுயினால் (அகாடிரிட்டோகுயினால்), டிரைமசோசின், உளமாற்றி பீனெத்திலமீன்கள் டிரைமெத்தோபிரிம் போன்ற சில மருந்துவகைப் பொருள்கள் தயாரிப்பதில் 3,4,5-டிரைமெத்தாக்சிபென்சால்டிகைடு ஓர் இடைநிலைப் பொருளாகப் பயன்படுகிறது.  

## தயாரிப்பு

### தொழிற்சாலை முறை

புரோமினைப் பயன்படுத்தி பாரா-கிரெசாலை அரோமாட்டிக் பதிலீட்டு வினைக்கு உட்படுத்தியும் தொடர்ந்து சோடியம் மெத்தாக்சைடு சேர்த்து அணுக்கருகவர் பதிலீட்டு வினைக்கு உட்படுத்தியும் தொழில்முறையாக 3,4,5-டிரைமெத்தாக்சிபென்சால்டிகைடு தயாரிக்கப்படுகிறது. அல்லது இயுடெசுமிக் அமிலத்தின் அசைல் குளோரைடிலிருந்து ரோசினமண்டு ஒடுக்க வினை வழியாக தயாரிக்கப்படுகிறது.
# சுப்பிரமணியபுரம் (தொலைக்காட்சித் தொடர்)



**சுப்பிரமணியபுரம்** என்பது ஜெயா தொலைக்காட்சியில் அக்டோபர் 15, 2018ஆம் ஆண்டு முதல் திங்கள் முதல் வெள்ளி வரை மாலை 6:30 மணிக்கு ஒளிபரப்பான மர்மம் மற்றும் திகில் காட்சிகள் நிறைந்த தொலைக்காட்சி தொடர் ஆகும். இந்த தொடருக்கு எழுத்தாளர் இந்திரா சௌந்தரராஜன் கதை எழுதியுள்ளார் மற்றும் புதுமுக இயக்குநர் ஹரீஸ் ஆதித்யா என்பவர் இந்த தொடரை இயக்கியுள்ளார்கள். இந்த தொடர் 1 சூலை 2019 அன்று 180 அத்தியாயங்களுடன் நிறைவு பெற்றது.
# நீல குயில் (தொலைக்காட்சித் தொடர்)



**நீல குயில்** என்பது விஜய் தொலைக்காட்சி யில் திசம்பர் 17, 2018 முதல் திங்கள் முதல் சனிக்கிழமை வரை மதியம் 3 மணிக்கு ஒளிபரப்பான ஒரு பழகுக்குடி இனத்தின் பெண்ணின் வாழ்க்கை கதையை சொல்லும் தொலைக்காட்சி தொடர்.. இந்த தொடர் வங்காளி மொழி தொடரான 'இஷ்தி குதும்' எனும் தொடரின் தமிழ் பாதிப்பாகும்.  

இந்தத் தொடரில் ஜெய் சூர்யாவாக புதுமுக நடிகர் சத்யா நடிக்கிறார். ஸ்நிஷா இந்தத் தொடரில் கதாநாயகி சிட்டுவாக நடிக்க. ராணியாக நடிகை சந்தனா நடித்துள்ளார். இந்த தொடர் இவர்களின் முதல் தமிழ் தொடர் என்பது குறிப்பிடத்தக்கது. ஜெயக்குமார் இயக்கும் இத் தொடருக்கு ராஜிவ் அட்டுகல் இசையமைக்கிறார். இந்த தொடர் 24 ஆகத்து 2019 அன்று 211 அத்தியாயங்களுடன் நிறைவு பெற்றது.  

## கதைச்சுருக்கம்
பழங்குடியினரின் ஊரைப் பற்றி தெரிந்து கொள்ள வரும் ஜெய்சூர்யாவை சிட்டு என்னும் பழங்குடி கிராமத்து பெண் சூழ்நிலை காரணமாக கட்டாயத் திருமணம் செய்து கொள்ள நேரிடுகிறது. ஜெய் சூர்யா, ராணி என்ற பெண்ணுடன் திருமண நிச்சயம் செய்யப்பட்டவர். அந்த கிராமத்தினர் ஜெய் சூர்யாவுடன் சிட்டுவை அனுப்பி வைக்கின்றனர்.  

ஜெய் சூர்யா, சிட்டுவுடன் திருமணம் ஆனதை குடும்பத்தினரிடம் மறைத்து விடுகிறார். அந்த வீட்டிலேயே சிட்டுவும் வேலைக்காரியாகத் தங்கி விடுகிறார். சிட்டு, தனக்கும், ஜெய்யுக்கும் திருமணம் ஆனதை குடும்பத்தினரிடம் எப்படி தெரிவிப்பார், ராணிக்கு ஜெய் சூர்யாவுக்கும் திருமணம் நடக் குமா? இல்லை சிட்டு, ஜெய் சூர்யாவின் காதலை வெல்வாரா என்பது தான் கதை.  

## நடிகர்கள்
### முதன்மை கதாபாத்திரம்
- சத்தியா - ஜெய் சூர்யா
- ஸ்நிஷா சந்திரன் - சிட்டு ஜெய் சூர்யா
- சந்தனா செட்டி - ராணி

### சூர்யா குடும்பத்தினர்
- சபிதா நாயர் - கல்யாணி (சூர்யாவின் அம்மா)
- --- - பாலா முருகன் (சூர்யாவின் தந்தை)
- சத்தீஸ் --- (சூர்யாவின் மாமா)
- --- - சந்திரா (சூர்யாவின் அத்தை)
- வசந்த கோபிநாத் - சரவணன்
- --- - ஜெயந்தி

### சிட்டு குடும்பத்தினர்
- சேரு - தெய்வானை (சிட்டுவின் அம்மா)
- பி. ஆர். வரலட்சுமி - (சிட்டுவின் பாட்டி)
- --- - மாத்வான்/மாசி (சித்துவின் வளர்ப்பு தந்தை, ஒரு கொள்ளைக்காரர்)

### ராணி குடும்பத்தினர்
- --- - சரத் சந்திரன் (ராணியின் தந்தை)
- ரஷ்மி ஹரிபிரசாத் - ராதாமணி (ராணியின் தாயார்)
- --- - கமலா (ராணியின் அத்தை)

## நடிகர்களின் தேர்வு
இது ஒரு குடும்ப கதை களம் கொண்ட தொடர், இந்தத் தொடரில் ஜெய் சூர்யாவாக சத்யா நடிக்கிறார். இவர் முதல் முறையாக தமிழ் தொலைக்காட்சியில் நடிக்கும் தொடர் இதுவாகும். மலையாள பதிப்பில் நடிக்கும் ஸ்நிஷா இந்தத் தொடரில் கதாநாயகி சிட்டு வாகவே நடித்துள்ளார். ராணியாக நடிகை சந்தனா நடிக்கிறார். இவர் தெலுங்கு தொலைக்காட்சிகளில் மிகவும் பிரபலமானவர். இவருக்கும் இது முதல் தமிழ் தொடர்.  

## இவற்றை பார்க்க
- விஜய் தொலைக்காட்சி நிகழ்ச்சிகளின் பட்டியல்
# அருள் சங்கர்

**அருள் சங்கர்** (*Arul Shankar*) என்பவர் ஓர் இந்திய கணிதவியலாளர் ஆவார். டொரொண்டோ பல்கலைக்கழகத்தில் இவர் கணிதவியலாளராக, எண் கோட்பாட்டில் நிபுணத்துவம் வாய்ந்தவராகப் பணிபுரிந்தார். மேலும் குறிப்பாகச் சொல்வதென்றால் கணித புள்ளிவிவரங்கள் துறையில் அருள் சங்கர் நிபுணர் என்று கூறலாம்..  

## கல்வி
2007 ஆம் ஆண்டு சென்னை கணிதவியல் கழகத்தில் கணிதம் மற்றும் கணினி அறிவியலில் இளங்கலை (ஹானர்ஸ்) பட்டம் பெற்றார். தன்னுடைய முனைவர் பட்டத்தை இவர் ஐக்கிய அமெரிக்காவிலுள்ள பிரின்ஸ்டன் பல்கலைக்கழகத்தில் மஞ்சுள் பார்கவாவின் தலைமையின் கீழ் படித்து பெற்றார். ஒரு நீள்வட்ட வளைவின் தரச் சராசரியை பார்கவாவுடன் சேர்ந்து உருவாக்கியதற்காக இவர் அறியப்படுகிறார்..  

2018 ஆம் ஆண்டில் இவருக்கு சுலோவன் ஆராய்ச்சி உறுப்பினர் என்ற விருது வழங்கப்பட்டது. கணிதவியலாளர்களுக்கு வழங்கப்படும் மிகவும் மதிப்புமிக்க விருதுகளில் இதுவும் ஒன்றாகும்.
# ராதா கிருஷ்ணா



**ராதா கிருஷ்ணா** என்பது விஜய் தொலைக்காட்சி<nowiki/>யில் திசம்பர் 3, 2018 முதல் திங்கள் முதல் சனிக்கிழமை வரை பிற்பகல் 1:30 மணிக்கு ஒளிபரப்பாகி, ஜனவரி 7, 2019 முதல் மதியம் 12:30 மணிக்கு ஒளிபரப்பானது. பிக்பாஸ் நிகழ்ச்சியின் மூன்றாவது பருவம் ஒளிபரப்பு செய்யப்படுவதற்காக தொடர்களின் நேரங்கள் மாற்றப்பட்டன.எனவே ஒளிபரப்ப நேரம் கிடைக்காத காரணத்தால் 170 அத்தியாயங்களுடன் ராதா கிருஷ்ணா தொடர் நிறுத்தப்பட்டது. பின் மீண்டும் ஜூலை 2, 2019 முதல் 171வது அத்தியாயத்திலிருந்து அதிகாலை 2:00 மணிக்கு வாரத்தின் ஏழு நாட்களும் ஒளிபரப்பப்பட்டது.ஜூலை 17,2019 அன்று 186 அத்தியாயங்களுடன் நிறுத்தப்பட்டது. இது இந்து கடவுள் கிருட்டிணன் மற்றும் ராதாவை மையமாக வைத்து எடுக்கப்பட்ட ஒரு தொன்மவியல் காதல் காவியம் ஆகும். நேயர்களின் விருப்பத்திற்கேற்ப விஜய் மியூசிக் தொலைக்காட்சியில் 12 ஜுன் 2021 முதல் மீண்டும் முதல் எபிசோடிலிருந்து சனி மற்றும் ஞாயிற்றுக் கிழமைகளில் இரவு 9 மணி முதல் 10:30 மணி வரை ஒளிப்பரப்பு செய்யப்பட்டுவருகிறது.  

இது ஸ்டார் பாரத் என்ற தொலைக்காட்சியில் அக்டோபர் 3, 2018 முதல் திங்கள் முதல் சனிக்கிழமை வரை இரவு 9 மணிக்கு ஒளிபரப்பாகும் இந்தி தொடரான 'ராதா கிருஷ்ண்' என்ற தொடரின் தமிழ் மொழிமாற்றுத் தொடர் ஆகும்.  

## கதைச்சுருக்கம்
கிருஷ்ணரும், ராதாவும் காதலின் அடையாளமாக போற்றப்படுகின்றனர். கிருஷ்ணனை மறக்கும் படி ஸ்ரீ தாமன் இட்ட சாபத்தின் காரணமாக கோலோகம் விட்டு பூலோகம் வருகிறாள் ராதா. அவளை தேடி கிருஷ்ணனும் பூவுலகம் வருகிறார். அங்கும் அவர்களின் காதல் தொடர்கிறது.இருப்பினும் வாழ்வில் எதிர் கொண்ட பிரச்சினைகளை தாண்டி வந்த பிறகும் கூட அவர்கள் இருவரும் பிரிந்து சென்றது ஏன்? கிருஷ்ணா வை விடுத்து அயனை ராதை மணம் புரிய காரணம் என்ன? என்பது தான் கதை.  

## விமர்சனங்கள்
தொடரின் வசனங்கள் முழுக்க முழுக்க தமிழ்மொழியில் மொழிபெயர்க்கப்படவில்லை என்றும், தமிழ் மொழிபெயர்ப்பில் நிறைய சமஸ்கிருத வார்த்தைகள் நிறைந்துள்ளன என்று விமர்சனங்கள் முன் வைக்கப்பட்டுள்ளன.  

## நடிகர்கள்
- ஹிமான்ஷூ சோனி (கோலோகம்) /சுமேத் முத்கல்கர் (பூலோகம்) - கிருஷ்ணா (இந்து கடவுள், விஷ்ணு வின் அவதாரம்)
- ஷிவ்யா பதன்யா (கோலோகம்)/மல்லிகா சிங் (பூலோகம்)- ராதா(இந்து கடவுள்)
- சலக் தேசாய் - ருக்மணி (இந்து கடவுள், இலட்சுமி யின் அவதாரம்)
- ரீனா கபூர் - யசோதை (கிருஷ்ணனின் வளர்ப்பு தாய்)
- கவி சஹல் - நந்தகோபன்(கிருஷ்ணனின் வளர்ப்பு தந்தை )
- பசந்த் பட் - பலராமன் (கிருஷ்ணனின் அண்ணன், ஆதிசேஷனின் அவதாரம், வாசுதேவன் மற்றும் தேவகி யின் ஏழாம் மகனாக கருவில் உருவாகி, யோகமாயை உதவியுடன் ரோகிணி தேவி யின் கர்ப்பத்தில் சென்று பிறந்தவர்)
- அர்பித் ரங்கா - கம்சன்(மதுராபுரி அரசன், தேவகியின் அண்ணன், கிருஷ்ணன் பலராமனின் தாய்மாமன்)
- அகன்ஷா ராவத் - கீர்த்திதா (ராதையின் தாய்)
- ராகேஷ் ராவத் - வ்ருஷ்பானு (ராதையின் தந்தை )
- ருஷிராஜ் பவர் - அயன் (ராதையின் பால்யநண்பன் / ராதையின் கணவன் )
- நவீன் ஜிங்கர் - வாசுதேவன் (கிருஷ்ணனின் தந்தை, குந்தியின் அண்ணன் )
- ஃபலக் நாஸ் - தேவகி(கிருஷ்ணனின் தாய், கம்சனின் சகோதரி, தேவமாதா அதிதி யின் அவதாரம் )
- மாலினி செங்குப்தா - ஜடிலா (அயனின் தாய்)
- த்ரிதி கோன்கா - விஷாகா (ராதையின் தோழி)
- ஹர்ஷ் வசிஷ்ட் - ஸ்ரீதாமா (கிருஷ்ணனின் பக்தன் )
- வசுந்தரா கௌல் - ரோகிணி தேவி (வாசுதேவனின் முதல் மனைவி, பலராமன் மற்றும் சுபத்ரா வின் தாய், சுரபி யின் அவதாரம் )
- ப்ரீத்தி வர்மா - சந்திராவளி (ராதையின் பெரியதந்தையின் மகள், ராதையின் அக்காள்)
- நிமய் பலி - உக்கிரபத் (அயனின் தந்தை )
- குமார் ஹெக்தே - நாரதர் (தேவரிஷி)
- குனால் பக்ஷி - இந்திரன் (தேவராஜன் )

## இவற்றை பார்க்க
- விஜய் தொலைக்காட்சி நிகழ்ச்சிகளின் பட்டியல்
# விக்கிப்பீடியா:புதுப்பயனர் போட்டி/உதவி

<Noinclude>{| cellspacing=";"  
|-  
||**<font color="white">போட்டி</font>**  
||**<font color="white">விதிகள்</font>**  
||**<font color="white">பரிசுகள்</font>**  
||**<font color="white">தலைப்புகள்</font>**  
||**<font color="white">உதவி</font>**  
|}  
புதுப்பயனர் போட்டிக்கான **உதவிக் குறிப்புகள்** கொண்ட பக்கம் இது.  
</Noinclude>  

1. நீங்கள் உருவாக்க விரும்பும் இங்குள்ள கட்டுரைகளை முன்கூட்டியே திட்டமிடுங்கள்.
1. புதிய கட்டுரைகளைத் தொடங்க இங்கு வாருங்கள்.
1. ஆங்கிலக் கட்டுரைகளுக்கு சென்று அவற்றைத் தமிழ் மொழிபெயர்த்தும் உருவாக்கலாம். எனினும் இணையவழி மொழிபெயர்ப்புக் கருவிகள் பயன்படுத்தலாகாது.
1. உருவாக்கிய கட்டுரைகளை உடனுக்குடன் இற்றை செய்யுங்கள்.
1. ஏனையோர் எவற்றை உருவாக்கியுள்ளனர் என்பதைக் கவனியுங்கள். இரண்டு பேர் ஒரே தலைப்பில் கட்டுரை எழுத முடியாது.
1. மேலும், போட்டி தொடர்பாக எழும் கேள்விகளுக்குத் தெளிவோ, உதவியோ தேவைப்படின் பேச்சுப்பக்கத்தில் கேட்கலாம்.
1. வெற்றி நிச்சயம்!
<div></div>  

## தமிழில் எழுத
- தமிழில் எழுத செல்லினம், Gboard போன்ற செயலிகளைப் பயன்படுத்தலாம். Gboard செயலியில் நீங்கள் குரல் மூலமாகப் பேசியே தமிழில் எழுதலாம். உங்களுக்குத் தமிழ்த் தட்டச்சு தெரிந்திருக்க வேண்டிய அவசியம் இல்லை.

<Noinclude>  
</Noinclude>
# உரூக்



**உரூக்** (**Uruk** (; சுமேரியம்: *Unug*; அக்காதியம்: *Uruk*; , **'; அரமேயம் / எபிரேயம்:**'; , Ὀρέχ *Oreḥ*, **) உரூக் காலத்தில் (கிமு 4000 முதல் கிமு 3100 முடிய) சுமேரியாவின் (கீழ் மெசொப்பொத்தேமியா) பண்டைய நகரங்களில் உரூக் நகரமும் ஒன்றாகும். இப்பண்டைய நகரத்தின் தொல்லியல் களங்கள், தற்கால ஈராக் நாட்டின் தெற்கில் உள்ள முத்தன்னா ஆளுநரகத்தில், சமாவா என்ற ஊரின் கிழக்கில் 30 கி.மீ. தொலைவில், யூப்பிரடீஸ் ஆற்றின் கரையில் உள்ளது.  

சுமேரியப் பண்பாட்டில் முக்கிய இடம் வகித்த உரூக் நகரம், கிமு 4,000 முதல் கிபி 700 வரை புகழுடன் விளங்கியது. உரூக் நகரம், கிமு 2,900ல் புகழின் உச்சத்தில் இருந்த போது, 6 சதுர கிலோ மீட்டர் பரப்பளவில் 50,000 முதல் 80,000 வரையிலான குடியிருப்புகள் கொண்டிருந்தது.  

2016ல் உரூக் நகரத் தொல்லியல் களத்தை, யுனெஸ்கோ நிறுவனம், உலகப் பாரம்பரியக் களமாக அறிவித்துள்ளது.  

## வரலாறு

மெசொப்பொத்தேமியாவின் விரிவாக்கப்பகுதிகள், கிமு 3600-3200 ]]  

கிமு 4000–3200-இல், உரூக் காலத்தின் போது, உரூக் நகரம், நகர இராச்சியமாக உருவாகத் தொடங்கியது. பண்டைய இலக்கியங்களும், தொன்ம வரலாறுகளும், சுமேரிய மன்னர் கில்கமெஷின் தலைநகரான உரூக் நகரம் இருந்தது எனக்குறிப்பிடுகிறது. மேலும் யூதர்களின் பழைய ஏற்பாட்டின் தொடக்க நூலின் 10:10ல், மன்னர் நிம்ரோத் ஆட்சியில், உரூக் நகரம் தலைநகரமாக இருந்தது எனக் குறிப்பிட்டுள்ளது.  

## தொல்லியல் களம்
வின் பண்டைய உரூக், பாபிலோன், நினிவே, அசூர், அக்காத், மாரி, கிஷ், சூசா, நிப்பூர், லார்சா, நிம்ருத், ஊர், போர்சிப்பா மற்றும் சிப்பர் நகரங்களைக் காட்டும் வரைபடம்]]  

உரூக் தொல்லியல் களம், தற்கால ஈராக் நாட்டின், பண்டைய ஊருக்கு, வடகிழக்கே 50 கி.மீ. தொலைவில், பரப்பளவில் உள்ளது.  

## இதனையும் காண்க
- ஹலாப் பண்பாடு
- உபைதுகள் காலம்
- உரூக் காலம்
- செம்தேத் நசிர் காலம்
- ஹலாப் பண்பாடு
- அசுன்னா பண்பாடு
- சமார்ரா பண்பாடு
- யாஸ் பண்பாடு
- மெசபடோமியா
- கில்கமெஷ்
- கில்கமெஷ் காப்பியம்
- பண்டைய அண்மை கிழக்கின் நகரங்கள்

## அடிக்குறிப்புகள்
# கே. ஏ. எம். முகம்மது அபூபக்கர்



**கே. ஏ. எம். முகம்மது அபூபக்கர்** (*K. A. M. Muhammed Abubacker*) என்பவர் ஒரு தமிழக அரசியல்வாதியாவார். இவர் தூத்துக்குடி மாவட்டம் காயல்பட்டினத்தில் கே.எல்.டி. அஹ்மது-டி.ஒ. அஹ்மது ஆய்ஷா ஆகிய தம்பதியினருக்கு மூன்றாவது மகனாக 06-09-1971 அன்று பிறந்தார்.  

## கல்வி
12ம் வகுப்பு வரை காயல்பட்டினம் முஹிய்யத்தீன் மெட்ரிக்குலேஷன் மேல்நிலைப்பள்ளியில் படித்தார். சென்னை புதுக்கல்லூரியில் பி.எஸ்.சி.(வேதியியல்) படித்தார்.  

## இந்திய யூனியன் முஸ்லிம் லீகில்
முஸ்லிம் லீக் குடும்பத்தில் பிறந்த இவர் 1986ஆம் ஆண்டு இந்திய யூனியன் முஸ்லிம் லீகில் உறுப்பினரானார். 1990ஆம் ஆண்டு சென்னை பெரியமேடு கிளையில் செயலாளர், சென்னையில் மாணவர்களை ஒன்று திரட்டி ‘மாணவர் பேரவை’யை தமிழகத்தில் துவங்கி அதன் மாநில அமைப்பாளராக தேர்வு செய்யப்பட்டார். தொடர்ந்து 1994ஆம் ஆண்டு முஸ்லிம் இளைஞர் லீகின் தேசிய செயல்பாட்டு குழு உறுப்பினர். 2008ஆம் ஆண்டில் மாநில தலைமை நிலைய செயலாளராகவும், 11.07.2009 முதல் மாநில பொதுச்செயலாளராக பணியாற்றி வருகின்றார். மணிச்சுடர் தமிழ் நாளிதழின் நிர்வாக இயக்குநர் மற்றும் வெளியீட்டாளராக 06.11.2009 முதல் பணியாற்றி வருகின்றார்.  

## சட்டமன்ற உறுப்பினராக
2016 ஆம் ஆண்டு நடைபெற்ற சட்ட மன்ற தேர்தலில் திருநெல்வேலி மாவட்டம் கடையநல்லூர் சட்டமன்றத் தொகுதியில் இந்திய யூனியன் முஸ்லிம் லீக் கட்சியின் சார்பாக திராவிட முன்னேற்ற கழக கூட்டனியில் போட்டியிட்டு வெற்றி பெற்றார்.
# சக்கரக்கட்டி



***சக்கரக்கட்டி*** (*Sakkarakatti*) என்பது 2008 இல் வெளியான நகைச்சுவை காதல் திரைப்படம். இயக்குநர் கலாபிரபு இயக்கத்தில், கலைப்புலி எஸ். தாணு தயாாிப்பில் வெளிவந்த இந்த திரைப்படத்தில் சாந்தனு பாக்யராஜ், இஷிடா சர்மா, வேதிகா குமார் ஆகியோர் முதன்மை கதாபாத்திரத்தில் நடித்துள்ளனர்.  

இத்திரைப்படத்திற்கு ஏ.ஆா்.ரகுமான் இசையமைத்துள்ளாா். இந்த படத்தில் இடம்பெறும் "டாக்ஸி டாக்ஸி" எனும் பாடல் மிகவும் பிரபலம் அடைந்தது. இந்த திரைப்படம் செப்டம்பர் 26, 2008 ஆம் ஆண்டு திரையிடப்பட்டது.  

## நடிகர்கள்

## இசை
| 1 | "சின்னம்மா சிலக்கம்மா" | பென்னி தயாள், சின்மயி | பா. விஜய் | 05:36 |
| --- | --- | --- | --- | --- |
| 2 | "ஏலே" | நரேஷ் ஐயர், கிரிஷ் | வாலி | 05:55 |
| 3 | "ஐ மிஸ் யூ டா" | சின்மயி, இந்தாய் ஹாசா | நா. முத்துக்குமார் | 06:05 |
| 4 | "மருதாணி" | ஏ. ஆர். ரகுமான், மதுஸ்ரீ, என்ரி குருவிலா | நா. முத்துக்குமார் | 06:27 |
| 5 | "நான் எப்போது" | ரீனா பரத்வாஜ் | பா. விஜய் | 04:42 |
| 6 | "டாக்ஸி டாக்ஸி" | ஜாவத் அலி, விவியன் சாய்க்சு, பிளேசு, பென்னி தயாள் | வாலி, விவியன் சாய்க்சு, பிளேசு | 05:46 |
# விஜய் அசாரே கிண்ணம்

**விஜய் அசாரே கோப்பை** (The Vijay Hazare Trophy) ரஞ்சிக் கோப்பை ஒருநாள் போட்டி எனவும் அழைக்கப்படும் இந்தத் தொடரானது குறைந்த பட்ச ஓவர்களைக் கொண்டு விளையாடப்படும் ஒரு உள்ளூர்ப் போட்டித் தொடராகும். இதில் ரஞ்சிக் கோப்பையில் விளையாடும் அணிகள் இதில் விளையாடுகின்றன. இது 2002- 2003 ஆம் ஆண்டு முதலாக விளையாடப்பட்டு வருகிறது. விஜய் அசாரேவின் நினைவாக இந்தப் பெயர் வைக்கப்பட்டுள்ளது.  

இந்தத் தொடரில் தமிழகத் துடுப்பாட்ட அணி 5 முறை கோப்பை வென்று அதிகமுறை கோப்பை வென்றவர்கள் பட்டியலில் முதலிடம் பிடித்துள்ளது. 2018 -19 ஆம் ஆன்டிற்கான விஜய் அசாரே துடுப்பாட்டத் தொடரின் இறுதிப் போட்டியில் தில்லித் துடுப்பாட்ட அணியை வீழ்த்தி மும்பை அணி வாகையாளரானது.
# கண்ணாடி வீடு


**கண்ணாடி வீடு** அல்லது **ஜான்சன் வீடு** (**Glass House**, or **Johnson house** ) என்பது அமெரிக்காவின் கனெக்டிகட், நியூ கானானில், பொன்னஸ் ரிட்ஜ் சாலையில் உள்ள ஒரு வரலாற்று இல்ல அருங்காட்சியகமாகும். இதை 1948 - 49இல் பிலிப் ஜான்சன் தனது சொந்த பயன்பாட்டுக்கான வீடாக வடிவமைத்தார். 1947இல் நியூயார்க் நவீனக்கலை அருங்காட்சியகத்தில் லுட்விக் மீஸ் வான் டெர் ரோவின் ஒரு கண்காட்சியில் கண்ணாடி மாளிகையின் ஒரு மாதிரி வடிவத்தை ஜான்சன் பார்த்தார். இதனால் நவீன கட்டிடக்லை மீது ஜான்சனுக்கு ஆர்வம் ஏற்பட்டது. இதையடுத்து ஜான்சன் மலைகள் சூழ்ந்த நியூ கானான் பகுதியில் தனக்குச் சொந்தமான 49 ஏக்கரில் இந்தக் கண்ணாடி வீட்டை வடிவமைத்தார். இது இவரது காலத்துக்கப் பிறகு 1997ஆம் ஆண்டில் தேசிய வரலாற்று அடையாளமாக அறிவிக்கப்பட்டது. இது இப்போது வரலாற்றுப் பாதுகாப்புக்கான தேசிய அறக்கட்டளைக்கு சொந்தமானதாக உள்ளது. இந்த அமைப்பானது பொதுமக்கள் பார்வைக்குக் கண்ணாடி வீட்டைத் திறந்துள்ளது.  

இந்த வீடானது கண்ணாடி, எஃக்கு போற்றவற்றால் இணைத்து உருவாக்கப்பட்டது ஆகும். இதுபோன்ற கட்டிடங்களைக் கட்ட போதிய உபகரணங்கள் இல்லாத அக்காலத்தில் கட்டப்பட்ட இக்கட்டடமானது இன்றைய கண்ணாடிக் கட்டிடங்களுக்கு முன்னோடியாக உள்ளது. 58 வயதில் ஓய்வுபெற்ற ஜான்சன், 1960 ஆம் ஆண்டு முதல் அவரது நீண்ட கால தோழரான டேவிட் விடனியுடன் அவர் முதன் முதலில் கட்டிய இந்த கண்ணாடி வீட்டில் தன் இறுதிக் காலம் வரை வாழ்ந்தார். மேலும் இங்கு ஏராளமான கலைப்படைப்புகளையும் சேகரித்தது வைத்திருந்தார். இந்த கண்ணாடி வீட்டைச் சுற்றி விருந்தினர் இல்லம், கலைக்கூடம், சிற்பக்கூடம், பிலிப் ஜான்சனின் அலுவலகம், செங்கலால் கட்டப்பட்ட மற்றொரு வீடு என பிலிப் ஜான்சன் தன்னுடைய எண்ண ஒட்டங்களுக்கு ஏற்ப அப்பகுதியில் மொத்தம் 14 கட்டிடங்களை அவர் வடிவமைத்தார்.  

## வீடு

இந்தக் கண்டாடி வீடானது தெருவின் பார்வையில் இருந்து விலகி உள்ளதாக அமைக்கப்பட்டுள்ளது. இந்தக் கண்ணாடி வீட்டைச் சுற்றியுள்ள ஓக் மரங்கள், புல்வெளி, மேடு பள்ளமாக உள்ள மலைச்சரிவு ஆகியவை வரும் சுற்றுலாப் பயணிகளின் கண்களுக்கு இயற்கையோடு ஒன்றிணைந்திருப்பது போன்ற காட்சியைத் தருகிறது. செவ்வக வடிவில் கண்ணாடிநில் சூழப்பட்ட இக்கட்டிடமானது நீளத்துடனும், அகலத்துடனும், 10½ feet (3.2 m) உயரத்துடனும் உள்ளது. படுக்கை அறை, சமையலறை, நூலகம், முதன்மை அறை என ஒரு வீட்டில் இருக்கவேண்டிய எல்லா அம்சங்களும் இந்தக் கண்ணாடியால் அமைக்கப்பட்ட வீட்டில் உள்ளன. வீட்டின் ஒரத்தில் அமைக்கப்பட்டுள்ள பெரிய தூண்தான் இந்த வீட்டுக்குப் பக்கபலமாக உள்ளது. இந்தத் தூணின் ஒருபுறம் கழிவறையும் மற்றொருபுறம் கணப்பு அடுப்பும் உள்ளது. இதனுடன் செங்கலால் கட்டப்பட்ட மற்றொரு வீட்டையும் இவர் வசிக்கப்பயன்படுத்தினார் (பின்னர் கண்ணாடி வீடானது பொழுதுபோக்கு பயன்பாட்டுக்கு மட்டுமே பயன்படுத்தப்பட்டது).  

கண்ணாடி வீட்டின் தரையில் பதிக்கப்பட்டுள்ள சிகப்பு செங்கற்கள் மீன்முள் வடிவ குறுக்கு முறையில் பதிக்கப்பட்டுள்ளது.
# முனைய துணைக்கோள் ஏவுகலம்-சி43



**முனைய துணைக்கோள் ஏவுகலம்-சி43 (**The PSLV-C43 ) என்பது முனைய துணைக்கோள் ஏவுகல திட்டத்தின் 45 ஆவது ஏவுதல் ஆகும். இந்த ஏவுகலத்தில் சூரியவிணக்கப் பாதையில் படம்பிடிக்கக் கூடிய முதன்மை தாங்குசுமை கொண்ட அதிநிறமாலைக் கூறாக்க படமாக்கல் செயற்கைக்கோள் உட்பட 31 செயற்கைக்கோள்கள் விண்ணில் ஏவப்பட்டன. ஆந்திரப் பிரதேசம்,ஸ்ரீஹரிக்கோட்டா, சதீஸ் தவான் விண்வெளி மையத்தில் இருந்து நவம்பர் 29, 2018 இல் இந்திய விண்வெளி ஆய்வு மையத்தினால் இந்த ஏவுகலம் விண்ணில் ஏவப்பட்டது.  

## நோக்கம்
இந்த ஏவுகலத்துடன் அனுப்பப்படும் 31 செயற்கைக் கோள்களில் 1 செயற்கைக் கோள் இந்தியாவினுடையதும் மற்ற 30 செயற்கைக் கோள்கள் வெளிநாடுகளுடையதும் ஆகும். வெளிநாடுகளின் செயற்கைக் கோள்களில் ஆசுதிரேலியா, கனடா, கொலம்பியா, நெதர்லாந்து, இசுபெயின், பின்லாந்து, மலேசியா ஆகிய நாடுகளின் செயற்கைக் கோள்கள் தலா ஒன்றும், அமெரிக்காவின் 23 செயற்கைக் கோள்களும் அடங்கும்.  

## இந்திய செயற்கைக் கோளின் சிறப்பம்சங்கள்
இந்திய செயற்கைக் கோளானது, இந்தியாவின் வேளாண்மை, வனப்பகுதி, கடலோரப் பகுதி, உள்நாட்டு நீர்நிலைகள், மண்ளம் மற்றும் இராணுவ உளவுப்பணிக்காக அதிநிறமாலைப்பிரிதிறன் கொண்ட பிம்பமாக்குதல் திறனைக் கொண்ட புவி கண்காணிப்பு செயற்கைக் கோளாகும்.
# மைய விழித்திரை நரம்பு அடைப்பு


மைய விழித்திரை நரம்பு ( central retinal vein ) என்பது மைய விழித்திரை தமனி, சிரைக்கு இணையானதாகும். இது கண்ணின் விழித்திரையில் இரத்தத்தை எடுத்துச் செல்லும் முக்கிய நரம்பாக உள்ளது. இதில் அடைப்பு ஏற்படும்போது, அதை **மைய விழித்திரை நரம்பு அடைப்பு** (**central retinal vein occlusion**, also **CRVO**) என்கிறார்கள். இந்த நரம்பில் அடைப்பு ஏற்படுவதால் பார்வை வெகுவாகப் பாதிக்கப்படுகிறது. இந்த நரம்பில் அடைப்பு ஏற்படும்போது புதிய இரத்தக்குழாய்கள் உருவாகின்றன. இந்த இரத்தக்குழாய்கள், கசியும் தன்மை உடையதால் பார்வை கடுமையாகப் பாதிக்கப்படுகிறது. மேலும், விழித்திரையில் உள்ள ‘மேக்குலா’ என்ற பகுதி வெகுவாகப் பாதிக்கப்பட்டு அதில் வீக்கமும் ஏற்படுகிறது. இதனால் கண் அழுத்த நோய் ஏற்படக்கூடும்.  

## சிகிச்சை
இதற்கான சிகிச்சையானது புதிய ரத்தக்குழாய் வளர்ச்சியைத் தடுக்கக்கூடிய மருந்தைக் கண்ணுக்குள் செலுத்துவது ஆகும். மேக்குலாவில் ஏற்பட்ட வீக்கமும் இதனால் குறைகிறது. வயதானவர்களைக் காட்டிலும் வயது குறைவானவர்களுக்கு இந்தப் பிரச்சினை ஏற்படும்போது, சிகிச்சைக்குப் பின் பார்வை கிடைப்பதற்கான வாய்ப்பு சற்றுக் கூடுதலாக உள்ளது.
# கயால்



**மிதுன்** என்றழைக்கப்படும் **கயால்** என்பது மாட்டு இனத்தை சேர்ந்த பழக்கப்படுத்தப்பட்ட பெரிய விலங்கு ஆகும். இது இந்தியாவின் வடகிழக்கு மாநிலங்களிலும் வடக்கு மியன்மரிலும் பங்களாதேஷிலும் சீனாவின் யுனான் மாகாணத்திலும் பரவியுள்ளது.  

இதன் தோற்றம் குறித்து இருவேறு கருத்துகள் நிலவுகின்றன  
- இது கடமா என்னும் காட்டு மாட்டினை பழக்கப்படுத்தி வந்திருக்கலாம். ஆனால் இன்றுவரை இது நிரூபிக்கப்படவில்லை. கடமாவிலிருந்து காயல் பல குறிப்பிடத்தக்க அம்சங்களில் வேறுபடுகிறது.

கயால்கள் மலைக்காடுகளில் பெரும்பாலும் வாழ்கின்றன. மலைப்பகுதிகளில் வாழும் தெற்காசிய இனக்குழுக்களில் திரிபுரா, மிசோரம், அசாம், அருணாச்சலப் பிரதேசம், நாகாலாந்து பல குழுக்கள் இவற்றை வீட்டுவிலங்காக வளர்த்துவருகின்றனர். மேலும் சிட்டகாங்க் மலைப்பகுதிகளிலும் இவை காணப்படுகின்றன. வடக்கு மியன்மரில் கச்சின் மாநிலத்திலும் யுனான் மாநிலத்தில் துரங் மற்றும் சல்வீன் ஆற்றுப்பள்ளத்தாக்குப் பகுதிகளிலும் காணப்படுகிறது. அருணாச்சலப் பிரதேசம், நாகாலாந்து ஆகிய மாநிலங்களின் மாநில விலங்கு இதுவே ஆகும். மேலும் அருணாச்சல பிரதேச மக்களின் வாழ்க்கையில் இந்த கயால் இரு முக்கியப் பங்கு வகிக்கிறது.
# ஆதி மக்கள்

**ஆதி மக்கள்** என்பவர்கள் இந்தியாவின் அருணாச்சல பிரதேசத்தை பூர்வீகமாகக் கொண்ட ஒரு பெரும்பான்மை இனக்குழு ஆகும். ஆதி என்பது மலை மனிதன் என்று பொருள் படுமாம். இவர்களில் சில ஆயிரம் பேர் சீனாவின் திபெத் தன்னாட்சிப் பகுதியிலும் வசிக்கிறார்கள்.  

இந்த இனக்குழு சீன அரசு ஏற்பு பெற்ற 56 இனக்குழுக்களுள் ஒன்றாகும். இந்த இனக்குழுவில் மொத்தம் 2 லட்சத்து 50 ஆயிரம் மக்கள் இருக்கலாம்என்று கணிக்கப்படுகிறது. அரிசி பயிரிடுதல் இவர்களது தொழில். இவர்களது மொழி ஆதி இவர்கள் தோன்யி -போலோ என்னும் பழங்குடி மதத்தை பின்பற்றுகிறார்கள்.  

- பிபிசி: ஆதி மக்கள்
# நிரஞ்சன் பிரசாத் சக்கரவர்த்தி


**நிரஞ்சன் பிரசாத் சக்கரவர்த்தி** (**Niranjan Prasad Chakravarti**) (1 சூலை 1893 &ndash; 19 அக்டோபர்1956) கல்வெட்டியல் மற்றும் தொல்லியல் அறிஞரான இவர், இந்தியத் தொல்லியல் ஆய்வகத்தின் தலைமை இயக்குநராக 1948 முதல் 1950 வரை பணியாற்றியவர்.  

## பணிகள்
1929ல் தமிழ்நாட்டின், உதகமண்டலத்தில் கல்வெட்டியல் துறையில் உதவி கண்காணிப்பாளராக பணியில் சேர்ந்தார். 1934ல் இந்திய அரசில் தலைமை கல்வெட்டியலாளராக பணி உயர்த்தப்பட்டார்.  

1940ல் இந்தியத் தொல்லியல் ஆய்வகத்தின் துணைத் தலைமை இயக்குநராக பணியேற்றார். 1945ல் இந்தியத் தொல்லியல் ஆய்வகத்தின் இணை தலைமை இயக்குநராக பணியேற்றார். பின்னர் மோர்டிமேர் வீலருக்குப் பின் 1948ல் இந்தியத் தொல்லியல் ஆய்வகத்தின் தலைமை இயக்குநராக பதவி உயர்வு பெற்று, 1950ல் பணி ஓய்வு பெற்றார்.  

பணி ஓய்வுக்குப் பின்னர் இந்தியத் தொல்லியல் துறையின் ஆலோசகராக 1952 முடிய பணியாற்றினார்  
## எழுதிய நூல்கள்
- India and Central Asia
- India and Java
# காந்தாராவ்


**காந்தாராவ்** தெலுங்கு மொழியில் 400 திரைப்பங்களுக்கு மேல் நடித்துள்ளார். ஆந்திர மாநிலம் குடிபந்தா என்ற கிராமத்தில் 1923ம் ஆண்டு பிறந்த இவர், 1951ம் ஆண்டு நிர்தோஷி என்ற படத்தின் மூலம் தெலுங்கு திரையுலகில் அறிமுகமானார். அவர் நடித்த பல திரைப்படங்களில் எம்.ஜி.ஆரைப் போல வாள் சண்டை போடுவார். இதனால் ஆந்திர எம்.ஜி.ஆர். என்று ரசிகர்கள் அழைத்தனர் என்பது குறிப்பிடத்தக்கது. இயக்குநர் விட்டலாச்சாரியா இயக்கத்தில் பல திரைப்படங்களில் நடித்துள்ளார். இவர் 22 மார்ச் 2009 அன்று புற்று நோயால் மறைந்தார்.
# ஏ. ஒய். எஸ். பரிசுத்த நாடார்


**ஏ.ஒய்.எஸ்.பரிசுத்த நாடார்** (A. Y. S. Parisutha Nadar) இவர் ஒரு இந்திய அரசியல்வாதி ஆவார். இவர் தஞ்சாவூர் தொகுதியில் இருந்து காங்கிரசு கட்சியின் வேட்பாளராக சென்னை மாகாணத்திற்கு தேர்ந்தெடுக்கப்பட்ட சட்டசபையில் உறுப்பினராக இருந்தார். 1946, 1957 மற்றும் 1967 ஆகிய ஆண்டுகளில், இவர் தஞ்சாவூர் சட்டமன்றத் தொகுதியிலிருந்து இருந்து மூன்று முறை தேர்ந்தெடுக்கப்பட்டார்.  
## பிறப்பு
தஞ்சாவூரில் 1909ம் ஆண்டு ஏப்ரல் மாதம் 13ம் தேதி A.யாகப்ப நாடார் - ஞானம்மாள் தம்பதியருக்கு மகனாகப் பிறந்தார். இவருக்கு உடன்பிறந்த ஒரு சகோதரரும், ஒரு சகோதரியும் உண்டு.  

இவருடைய காலத்தில் தஞ்சை மக்கள் விவசாயத்தினை அதிகம் நம்பி இருந்தனர். வேறு தொழில்கள் மற்றும் உயர் கல்வி நிறுவனங்களின் பற்றாக்குறை அதிகம் இருந்தன. காமராஜர் ஆட்சி காலத்தில் தஞ்சாவூர் மருத்துவக் கல்லூரி உருவாக காரணமாக விளங்கினார்.  

## கல்வி
தஞ்சாவூரின் புனித அந்தோனியார் உயர்நிலைப்பள்ளியில் தனது பள்ளிப் படிப்பை முடித்தார். திருச்சிராப்பள்ளியில் உள்ள புனித சூசையப்பர் கல்லூரியில் பட்டம் பெற்றார். இவர் படிப்பை போல் விளையாட்டிலும் சிறந்து விளங்கினார்.  

## சட்டமன்ற உறுப்பினர்
இவர் 1946 ஆம் ஆண்டில் முதல் முறையாக சென்னை மாகாணச் சட்டமன்ற உறுப்பினராகத் தேர்ந்தெடுக்கப்பட்டார். தொடர்ந்து 1957,1967 ல் நடந்த சட்டமன்றத் தேர்தல்களில், தஞ்சாவூர் சட்ட மன்றத் தொகுதியிலிருந்து வெற்றி பெற்று சட்டமன்ற உறுப்பினராக தேர்வு செய்யப்பட்டார். 1962ல் நடைபெற்ற சட்டமன்ற தேர்தலில் திமுக தலைவர் மு. கருணாநிதியை எதிர்த்து போட்டியிட்டு குறைந்த வாக்கு வித்தியாசத்தில் தோல்வியுற்றார்.  

## அரசியல் சட்ட அவையில்
நாடு சுதந்திரம் அடைவதற்கு முன்னர் இந்திய அரசியலமைப்பின் கீழ் "சிறுபான்மையினரின் உரிமைகளை பாதுகாப்பதற்காக" ஜெரோம் டி சூசா என்பவர் தலைமையில் உருவாக்கப்பட்ட சிறப்பு குழுவில் அங்கம் வகித்து அரிய பணியாற்றியிருக்கிறார்.  

## ராவ் சாகிப்
இவர் சிறப்பாக சமூக பணியாற்றியமைக்காக ராவ் சாகிப் பட்டம் பெற்றது குறிப்பிடத்தக்கது.  

## இறப்பு
14 மே 1985 ஆம் ஆண்டு தனது 76 வயதில் இறப்பெய்தினார்.
# கே. ஆர். ரங்கம்மாள்


**கே. ஆர். ரங்கம்மாள்** (*K. R. Rangamma*; இறப்பு: 29 ஏப்ரல் 2022) பழம்பெரும் தமிழ்த் திரைப்பட நடிகை ஆவார். இவர் 500 இற்கும் மேற்பட்ட தமிழ், மலையாளம், இந்தி மொழி ஆகிய மொழித் திரைப்படங்களில் சிறு வேடங்களில் நடித்தவர் ஆவார். இவர் 2008-இல் பாட்டி வேடத்தில், வடிவேலுவுடன் நடித்த முனியாண்டி விலங்கியல் மூன்றாமாண்டு எனும் திரைப்படத்தின் நகைச்சுவை காட்சிகள் இரசிகர்களால் பாராட்டைப் பெற்றது.  
இவர் *குட்டீம்மா* என்ற குறும்படம் ஒன்றிலும் நடித்திருந்தார்.  

## ஆரம்ப கால வாழ்க்கை
கே. ஆர். ரங்கம்மா கோயம்புத்தூர் மாவட்டம், அன்னூர், தெலுங்குப்பாளையத்தைச் சேர்ந்தவர். இவருடைய தந்தை நல்லி செட்டியார், தாயார் பொன்னம்மாள் ஆவார்கள். ரங்கம்மாவுக்கு 4 இளைய சகோதரிகள் இருந்தனர். திரைப்படங்களின் மீது ஏற்பட்ட ஈர்ப்பு காரணமாக, மேடை நாடகங்களிலும் நடித்து வந்தார். எம். ஜி. ஆரின் *விவசாயி* திரைப்படத்தின் மூலம் தமிழ்த் திரையுலகிற்கு அறிமுகமானார். தொடர்ந்து தமிழ் திரையுலகின் முன்னணி நடிகர்களான சிவாஜி கணேசன், கமல்ஹாசன், ரஜினிகாந்த், அஜித்குமார், விஜய் உட்பட பல நடிகர்களுடன் நகைச்சுவை மற்றும் குணச்சித்திர கதாபாத்திரங்களை ஏற்று நடித்துள்ளார்.  

## குடும்பம்
ரங்கம்மாவின் கணவர் ரங்கசாமி காவல் அதிகாரியாக இருந்தவர். அவர் 1987 திசம்பர் 21 அன்று காலமானார். (நடிகர் எம். ஜி. ஆர். இறப்பிற்கு 2 நாட்களுக்கு முன் இறந்தார்) இவர்கள் 6 பெண் பிள்ளைகளையும் 6 ஆண் பிள்ளைகளையும் பெற்றனர். தனது இறுதிக்காலத்தில் பிள்ளைகளின் ஆதரவின்றி, உணவுக்காக மெரினா கடற்கரையில் கைக்குட்டைகள் மற்றும் கைவினைப் பொருட்கள் விற்று வந்தார். பின்னர் வயது முதிர்வு, வறுமை காரணமாக சொந்த ஊரான தெலுங்குப்பாளையத்திற்கு திரும்பினார்.  

## மறைவு
ரங்கம்மாள் உடல்நலக் குறைவு காரணமாக 2022 ஏப்ரல் 29 அன்று தனது 89 ஆவது அகவையில் காலமானார்.  

## நடித்த தமிழ்த் திரைப்படங்கள்
- விவசாயி (1967)
- நம் நாடு (1969)
- என் அண்ணன் (1970)
- நான் ஏன் பிறந்தேன் (1972)
- நல்ல நேரம் (1972)
- சூரியகாந்தி (1973)
- நினைத்ததை முடிப்பவன் (1975)
- நீதிக்கு தலைவணங்கு (1976)
- மீனவ நண்பன் (1977)
- படிக்காதவன் (1985)
- பணக்காரன் (1990)
- ரோஜா (1992)
- சீவலப்பேரி பாண்டி (1994)
- அவள் வருவாளா (1998)
- ரோஜாவனம் (1999)
- அலைபாயுதே (2000)
- கி. மு (2008)
- முனியாண்டி விலங்கியல் மூன்றாமாண்டு (2008)
- படிக்காதவன் (2009)
- மகிழ்ச்சி (2010)
- காஞ்சனா (2011)
- பாட்டி (2013)
# மோகன் குமாரமங்கலம் அரசு மருத்துவக் கல்லூரி, சேலம்



**மோகன் குமாரமங்கலம் அரசு மருத்துவக் கல்லூரி, சேலம்** (Mohan Kumaramangalam Medical College - Salem) என்பது இந்தியாவில் தமிழ்நாட்டின் சேலம் மாவட்டத்தில் அமைந்துள்ள ஒரு மருத்துவக் கல்லூரி ஆகும். இக்கல்லூரியானது சென்னையில் அமைந்துள்ள தமிழ்நாடு டாக்டர் எம்.சி.ஆர். மருத்துவப் பல்கலைக்கழகம் கீழ் இயங்கிக் கொண்டிருக்கிறது. இது 1986 ஆம் ஆண்டு ஆரம்பிக்கப்பட்டது..  

## வரலாறு
- சேலம் மாவட்ட தலைமை அரசு மருத்துவமனையாக 1913-ல் இங்கிலாந்து அரசாங்கத்தால் கட்டப்பட்டது. ஒருங்கிணைந்த சேலம் மாவட்டத்தில் மக்கள் மற்றும் பிரித்தானிய அதிகாரிகளின் தேவைக்காக இந்த மருத்துவமனை கட்டப்பட்டது.
- 13 ஏக்கர் பரப்பளவில் இந்த மருத்துவமனை அமைந்துள்ளது.
- இந்தியப் பிரதமர் 1988 அக்டோபரில் இராசீவ் காந்தி அவர்களால் இம்மருத்துவக்கலலூரிக்கான அடிக்கல் நாட்டப்பட்டது.
- 1990ஆம் ஆண்டில் வெறும் 65 மாணவர்களுடன் கல்லூரி துவங்கியது.
- ஒருங்கிணைந்த சேலம் மாவட்டத்திலிருந்த திருச்செங்கோடு (தற்பொழுது நாமக்கல் மாவட்டம்) குமாரமங்கலம் என்ற ஊரில் பிறந்த மோகன் அவர்களின் நினைவாக மோகன் குமாரமங்கலம் மருத்துவக் கல்லூரி,சேலம் என்று பெயரிடப்பட்டது.
- 2013ஆம் ஆண்டு முதல் இளங்கலை மருத்துவ இடங்களின் எண்ணிக்கை 100ஆக அதிகரிக்கப்பட்டுள்ளது.
- இக்கல்லூரியின் வெள்ளி விழா 2015 ஆண்டு கொண்டாடப்பட்டது.

## விரிவாக்கம்
65 மாணவர்களுக்கான இளநிலை மருத்துவ இடங்களுடன் துவங்கிய கல்லூரி 2013ஆம் ஆண்டு முதல் இந்த இடங்களின் எண்ணிக்கை 100ஆக அதிகரிக்கப்பட்டுள்ளது.  
.  

## ஆதாரங்கள்
# சிறிய துணைக்கோள் ஏவுகலம்



**சிறிய துணைக்கோள் ஏவுகலம்** (**SSLV)** சிறிய செயற்கைக்கோள்களை - 500 கி.கி.க்கு குறைந்த கோள்பாதை அல்லது 300 கி.கி.யை சூரிய ஒளியின் சுற்றுப்பாதைக்கு செலுத்த இந்திய விண்வெளி ஆராய்ச்சிக் மையம் (இஸ்ரோ) மூலம் உருவாக்கப்பட்டு வரும் சிறிய வாகனம் ஆகும். டிசம்பர் 21, 2018 அன்று, துும்பாவில் உள்ள விக்ரம் சாராபாய் விண்வெளி மையம்தில் (VSSC) வாகன வடிவமைப்பு திட்டம் தயாரானது. 2019 மே மாதத்திற்குள் முதலாம் ஏவல் எதிர்பார்க்கப்படுகிறது என்றார் VSSC இயக்குநர் ஸ்.சோமநாத்.  

செயல்பாட்டு கட்டத்தில் நுழைந்தவுடன், வாகன உற்பத்தியும், வெளியீட்டு நடவடிக்கையும் ஆன்ட்ரிக்ஸ் கார்ப்பரேஷனுடன் இந்திய நிறுவனங்களின் கூட்டமைபோடு செய்யப்படும் என்று எதிர்பார்க்கப்படுகிறது.  

## வாகன விளக்கம்
இந்த வாகனம் பி.எஸ்.எல்.வியோடு ஒப்பிடும்போது சிறிய செயற்கைகோள்களை வணிக நோக்கத்துடன் வெகுகுறைவான விலையிலும், அதிக ஏவல் விகிதத்தோடும் ஏவ எண்ணி உருவாங்கப்படுகிறது.  

ஒப்பிடுகையில், ஒரு PSLV வெளியீடு 600 அதிகாரிகளை உள்ளடக்கியது, SSLV ஏவுகணை நடவடிக்கைகள் சுமார் ஆறு நபர்களின் சிறிய குழுவினால் நிர்வகிக்கப்படும். SSLV இன் தயார்படுத்தல் காலம் மாதங்களுக்குப் பதிலாக ஒரு வாரத்திற்கு குறைவாக இருக்கும் என எதிர்பார்க்கப்படுகிறது.  

வாகன பண்புகள்:  

- உயரம்: 34.0 மீட்டர்
- விட்டம்: 2.0 மீட்டர்
- வெகுஜன: 120 டன்கள்

## ஏவல்கள்
| 7 ஆகஸ்ட் 2022
03:48 | SSLV-D1, முதல் மேம்பாட்டு ஏவல் | முதல் ஏவுதளம், சதீஸ் தவான் விண்வெளி மையம் | EOS 02
AzaadiSAT | 143&nbsp;kg | பூமியின் தாழ் வட்டப்பாதை | தோல்வி |  |
| --- | --- | --- | --- | --- | --- | --- | --- |
| 10 பிப்ரவரி 2023
03:48 | SSLV-D2, இரண்டாம் மேம்பாட்டு ஏவல் | முதல் ஏவுதளம், சதீஸ் தவான் விண்வெளி மையம் | EOS-07
Janus-1

AzaadiSAT2 | 334&nbsp;kg | பூமியின் தாழ் வட்டப்பாதை | வெற்றி | } |
# 4-நைட்ரோபென்சால்டிகைடு



**4-நைட்ரோபென்சால்டிகைடு** (*4-Nitrobenzaldehyde*) என்பது C<sub>7</sub>H<sub>5</sub>NO<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மத்தில் ஒரு நைட்ரோ குழு பாரா-நிலையில் பதிலீடு செய்யப்பட்டு ஓர் ஆல்டிகைடுன் இணைந்திருக்கிறது.  
4-நைட்ரோதொலுயீன் மற்றும் அசிட்டிக் நிரிலியிலுள்ள குரோமியம்(VI) ஆக்சைடும் வினைபுரிந்து நைட்ரோபென்சைல்டையசிட்டேட்டு உருவாகிறது. இதை எத்தனாலில் இருக்கும் கந்தக அமிலத்தால் நீராற்பகுப்பு செய்து 4- நைட்ரோபென்சால்டிகைடு தயாரிக்கப்படுகிறது  

:.
# கில்லியன்ஸ் வொண்டர்லேண்ட் பியர்


**கில்லியன்ஸ் வொண்டர்லேண்ட் பியர்** (*Gillians Wonderland Pier*) ஒரு வரலாற்று சிறப்புமிக்க கேளிக்கைப் பூங்கா ஆகும். இது *ஜெ கில்லியன்* என்பவரால் அமெரிக்க ஐக்கிய நாட்டில் உள்ள ஓசன் நகரம், நியூ செர்சி நகரில் 1929 ஆம் ஆண்டு உருவாக்கப்பட்டது.  

## விளையாட்டுகள்
- நீர் சறுக்கு
- இயந்திர உருளை
- நீர் சறுக்கு படகு
- நீச்சல் குளம்
- ஊஞ்சல்
- தவளை குதிப்பான்
- இயந்திர புழு ஊர்தி
- இயந்திர சக்கரம்
- இயந்திர உயர்த்தி
- ஆடி இல்லம்
முதலிய இன்னும் பல பொழுதுபோக்கு விளையாட்டுகள் அடங்கும்.  

## 1999 ஆம் ஆண்டு விபத்து
1999 ஆம் ஆண்டு இயந்திர உருளையின் இழுவை பகுதியில் ஏற்பட்ட கோளாறால் விபத்து ஏற்பட்டது இதில் இருவர் இறந்தனர் இருவர் காயமடைந்தனர்.
# மத்திய மாகாணம் (கென்யா)



**மத்திய மாகாணம்** (Kati) கென்யா நாட்டின் மாகாணங்களில் ஒன்றாக 2013 ஆம் ஆண்டு வரையில் இருந்தது. இது பரப்பளவை கொண்டது மேலும் நைரோபிக்கு வடக்கேயும், கென்யா மலைக்கு மேற்கேயும் அமைந்துள்ளது. இம் மாகாணத்தில் 2009 ஆம் ஆண்டு மக்கள் தொகை கணக்கெடுப்பின்படி 4,383,743 பேர் வசிக்கின்றனர்.. மத்திய மாகாணத்தின் தலைநகரம் நையிரி ஆகும். மத்திய மாகாணம் கிகுயூ மக்களின் மூதாதையர்கள் உருவான இடமாக கருதப்படுகிறது.
# டாக்டர் எஸ். என். எஸ். இராஜலட்சுமி கலை அறிவியல் கல்லூரி


**டாக்டர் எஸ். என். எஸ். இராஜலட்சுமி அறிவியல் கல்லூரி** (Dr. SNS Rajalakshmi College of Arts and Science) என்பது கோயம்புத்தூரில் உள்ள ஒரு தனியார் கல்லூரியாகும். இது 1999 ஆம் ஆண்டு 180 மாணவர்களுடன் துவக்கப்பட்ட கல்லூரியாகும்.  

## விவரம்
டாக்டர் எஸ். என். எஸ். இராஜலட்சுமி அறிவியல் கல்லூரி 1999இல் பாரதியார் பல்கலைகழகத்தின் கீழ் தொடங்கப்பட்ட தனியார் கல்லூரியாகும். இந்தக் கல்லூரியில் 2018 காலகட்டத்தில் 18 இளங்கலைப் பாடப்பிரிவுகளும், எட்டு முதுகலைப் பாடப்பிரிவுகளும், ஆறு ஆராய்ச்சித் துறைகளையும் கொண்டு 3650 மாணவர்களுக்கு கற்பித்து வருகிறது.
# மாலிப்டைட்டு


**மாலிப்டைட்டு** (*Molybdite*) என்பது மாலிப்டினம் டிரையாக்சைடின் இயற்கையாகத் தோன்றும் ஒரு வடிவமாகும். இது MoO3. என்ற மூலக்கூற்று வாய்ப்பாட்டால் விவரிக்கப்படுகிறது. மஞ்சளும் பச்சையும் கலந்த நிறத்தில் செஞ்சாய்சதுரப் படிகத்திட்டத்தில் ஊசிவடிவ படிகங்களாகக் காணப்படுகிறது.  

1854 ஆம் ஆண்டு மாலிப்டைட்டு முதன்முதலில் கண்டறியப்பட்டது. செக் குடியரசின் வடமேற்குப் பகுதியிலுள்ள குருப்கா நகரத்தின் நோட்டல் பகுதியில் குவார்ட்சு படிகத்தின் நாளங்களிலும். பொகிமியா நிலப்பகுதியின் உசுதி மண்டலத்தில் காணப்படும் குருசுனே ஓரி மலைகளிலும் மாலிப்டைட்டு காணப்படுகிறது. மாலிப்டினைட்டு நாளக் குழிகள், தாது நாளங்களின் மீது ஒரு மேற்பூச்சாகவும், குவார்ட்சு, டோப்பாசு எனப்படும் புட்பராகத் தாது, கிரெய்சன்சு எனப்படும் பாறை வகை நாளங்களிலும் இது காணப்படுகிறது. மாலிப்டினைட்டு, பெட்பாக்தலைட்டு மற்றும் குவார்ட்சு போன்றவை மாலிப்டைட்டுடன் சேர்ந்து காணப்படும் பிற கனிமங்களாகும். பெரிமாலிப்டைட்டு என்ற இரும்பு மாலிப்டைட்டு கனிமம் பெரும்பாலும் தவறுதலாக மாலிடைட்டு எனப் புரிந்துகொள்ளப்படுகிறது The similar mineral ferrimolybdite is often misidentified as molybdite..
# சுலகிட்டி நரசம்மா



**சுலகிட்டி நரசம்மா**(Sulagitti Narasamma) (1920 - டிசம்பர் 25 2018) கர்நாடகாவின், தும்கூர் மாவட்டத்தில், பவகடா தாலுக்காவின், கிருஷ்ணபுரா பகுதியில் உள்ள ஓர் இந்திய மருத்துவச்சி ஆவார். எந்த ஒரு மருத்துவ வசதிகளும் இல்லாத பகுதிகளில் 70 ஆண்டுகளுக்கு மேலாக, 15,000 க்கும் அதிகமான பாரம்பரியப் முறையில் இலவசமாக பிரசவம் பார்த்தார். அதற்காக கருநாடக மாநிலத்தின் பல விருதுகளையும், இந்திய அரசால் வழங்கப்படும் நாட்டின் நான்காவது உயரிய குடியியல் விருதான பத்மசிறீ விருதினையும் பெற்றார்.  

## பணிகள்
சுலகிட்டி நரசம்மா ஒரு நாடோடி வம்சத்தவர். தன்னுடைய 12 ஆவது வயதில் திருமணம் செய்துகொண்டதால், கல்வி கற்கும் வாய்ப்பை இழந்தார். நரசம்மாவுக்கு 20 வயது இருக்கும்போது தன்னுடைய பாட்டியிடமிருந்து வீட்டில் பிரசவம்பார்க்கும் முறையைக் கற்றுக் கொண்டார். பின்னர் நரசம்மா வேறு சிலரின் துணையுடன் பல பெண்களுக்கு பிரசவம் பார்க்க ஆரம்பித்தார். காலப்போக்கில், பிரசவம் பார்ப்பதில் கைதேர்ந்தவராக மாறியவர், இதுவரை 15,000 பேருக்கு வீட்டில் பிரசவம் பார்த்துள்ளார்.  

## பெயர் காரணம்
கிராமத்து மருத்துவச்சியை கர்நாடகத்தில் சுலகிட்டி என்று அழைப்பார்கள். அதனால் நரசம்மா பெயருக்கு முன்னால் சுலகிட்டி என்ற பெயரும் ஒட்டிக் கொண்டது. வயிற்றில் இருக்கும் குழந்தையின் தன்மை, தாய், குழந்தை என்ன உணவு உண்ணலாம், நோய் எதிர்ப்பு மருந்து ஆகியவற்றைப் பாரம்பரிய மருத்துவ முறைப்படி ஆலோசனைகளை நரசம்மா வழங்குவார்.  

## விருதுகள்
- 2012 கர்நாடகா மாநில அரசின் தேவராஜ் அர்ஸ் விருது
- 2013 கிட்டூர் ராணி சென்னம்மா விருது
- 2013 கர்நாடகா ராஜியோட்சவ விருது
- 2013 ஆம் ஆண்டிற்கான இந்தியாவின் சிறந்த குடிமகள் விருது.
- 2014 தும்கூர் பல்கலைக்கழகத்தின் கௌரவ டாக்டர் பட்டம்
- 2018 ஆம் ஆண்டிற்கான பத்மஸ்ரீ விருது.

## இறப்பு
பெங்களூரில் உள்ள தனியார் மருத்துவமனையில் நுரையீரல் தொடர்பான நோயால் கடந்த 5 நாட்களுக்கு முன் சிகிச்சைக்காக சேர்க்கப்பட்ட நரசம்மா சிகிச்சை பலன் அளிக்காமல் 25 டிசம்பர் 2018 அன்று காலமானார்.